<classify> Kocha wa timu ya Taifa ya Soka ya Wanaume ya Uhispania, Luis Enrique49 amejiuzulu kwa kile kinachodaiwa ni kutokana na sababu binafsi na nafasi yake inachukuliwa na Kocha Msaidizi, Robert Moreno. Kocha huyo wa zamani wa Barcelona mnamo Julai 2018 alisaini kandarasi ya miaka miwili kuinoa timu hiyo lakini sasa amejiuzulu akiwa hata mwaka mmoja hajatimiza. Kwa mujibu wa Shirikisho la Soka la nchini Hispania RFEF, Luis Rubiales, Enrique alikuwa nje ya majukumu yake tangu mwezi Machi mwaka huu na timu hiyo ilikuwa ikiongozwa na kocha msaidizi ambapo imefanikiwa kushinda michezo mitatu iliyopita Luis Enrique aliukosa mchezo dhidi ya Malta mwezi Machi pamoja na San Marino, Sweden mwezi huu. Kocha namba mbili, Robert Moreno ndiyo amechukua nafasi yake. Vyombo vya habari za michezo nchini Hispania vinalazimika kumpa heshima yake Luis Enrique kutokana na alichokifanya tangu alipoteuliwa ndani ya timu ya taifa. Rubiales amesema Vyombo vya habari Hispania lazima iheshimu hii hali ilivyo na tunaomba kuendelea kufanya hivyo. Tunamuamini, Robert kuendelea na nayo na ndiyo atatupeleka European Championship.  <topic>: michezo 